Nüüd lugesin ajakirjast Vanity Fair (mida ma ei loe  eputamise pärast, vaid see on päriselt üks omanäolisemaid ja huvitavamaid ajakirju maa peal): "ameerika unelm" on tagaotsitavaks kuulutatud! Sain teada (nagu enne poleks teadnud), et mida rikkamaks pealtnäha saame, seda kättesaamatumasse kaugusse lükkuvad me unistused, sest mitte iialgi ei saa küllalt. Me pole kunagi piisavalt rikkad, piisavalt vabad, piisavalt õnnelikud.